Tameɣrut n usefru d yiwen n uferdis agejdan i deg i d-ttbanent limarat n tensayit. Tugget n tezrawin welhent ɣer sin n leṣnaf n tmeɣrut, tameɣrut tagensayt, d tmeɣrut tanirit, gar-asent tazrawt n Muḥend Akli Salḥi, d Muḥemmed Ǧellawi i dyuran ɣef tmeɣrut-agi. Tameɣrut-agi tettemxallaf seg ṣṣenf n wafir ɣer wayeḍ, ssenfagi n wafir yebna ɣef yiwen uḥric yesɛan yiwet n tayunt yesɛan anamek , ad t-naf ikeffu s yiwet n tmeɣrut i ɣef yettwabna usefru s lekmal-is (A/A/A) .